SCB Financial Markets คาดกรอบเงินบาทวันนี้ 35.70-35.90 บ./ดอลลาร์
SCB Financial Markets คาดเงินบาทวันนี้ (8 ส.ค.65) เคลื่อนไหวกรอบ 35.70-35.90 บ./ดอลลาร์ ค่าเงินดอลลาร์แข็งค่า หลังตัวเลขการจ้างงานสหรัฐแกร่งเกินคาด
SCB Financial Markets คาดเงินบาทวันนี้ (8 ส.ค.65) เคลื่อนไหวกรอบ 35.70-35.90 บ./ดอลลาร์
8 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (8 ส.ค.65) เคลื่อนไหวในกรอบ 35.70-35.90 บาท/ดอลลาร์ โดยค่าเงินดอลลาร์แข็งค่าเมื่อเทียบกับเงินสกุลหลัก หลังนักลงทุนขานรับตัวเลขการจ้างงานที่แข็งแกร่งเกินคาดของสหรัฐ
ส่วนดาวโจนส์ปิดบวกแรงหนุนจากหุ้นกลุ่มธนาคาร ขณะที่ S&amp;P500 และ Nasdaq ปิดลบโดยถูกกดดันจากหุ้นเทสลา หลังการเปิดเผยตัวเลขการจ้างงานที่แข็งแกร่งเกินคาดของสหรัฐ ตลาดกังวลว่าธนาคารกลางสหรัฐ (เฟด) อาจเร่งปรับขึ้นดอกเบี้ยเพื่อสกัดกั้นเงินเฟ้อ
นอกจากนั้นราคาน้ำมันปิดบวก ทองคำปิดลบ โดยถูกกดดันจากเงินดอลลาร์ที่แข็งค่าขึ้นและอัตราผลตอบแทนพันธบัตรที่ปรับตัวขึ้น